

IZVJEŠTAJ O RADU INSPEKCIJE ZA HRANU ZA JUN  MJESEC 2026.GODINE

UNUTRAŠNJA KONTROLA

U skladu sa nadležnostima i ovlašćenjima utvrđenim zzakonom o bezbjednosti hrane (Službeni list CG, br. 59/2026.) i Zakonom o službenoj kontroli ( Službeni list CG, br. 72/2026.) inspektori za hranu su i veterinarski inspektori, sa ovlašćenjenjem inspektora za hranu su tokom juna mjeseca 2026.godine sprovodili inspekcijski nadzor u skladu sa načelom predostrožnosti i zaštite potrošača, pri čemu su prioritetni objekti za kontrolu definisani prema procjeni rizika, vrsti i obimu djelatnosti koja se obavlja u objektima u cilju preventivnog i blagovremenog djelovanja i sprječavanja neželjenih posledica za zadravlje ljudi .

Zbog povećanog prometa hrane, broja potrošača ali i perioda kada postoji više faktora koji mogu uticati na bezbjednost hrane kao što su lanci snabdijevanja, transporeta, čuvanja i skladištenja, otvaranja objekata koji obavljaju djelatnost samo tokom sezone neophodno je usmjeravanje kontrola i pojačan I kontinuiran nadzor nad određenim djelatnostima.

Kontrole su sprovođene u skladu sa Planom ljetnje turističke sezone za 2026.godinu  ( definisane aktivnosti u predsezoni), Godišnjim planom službene kontrole objekata za proizvodnju, preradu I distribuciju hrane i Planom za unaprjeđenja odobrenih objekata za proizvodnju, preradu i distribuciju proizvoda životinjskog porijekla o kojima se tromjesečno izvještava Evropska Komisija. Službene kontrole su vršene i po prijavama potrošača i radnim nalozima (povlačenje hrane s tržišta po RASFF notifikacijama ili prijavama zaprimljenim putem medija ili drugih izvora 

Inspektori su primjenom propisanih i odgovarajućih metoda i tehnika kontrole vršili kontrolu izvršavanja propisanih obaveza od strane subjekata u poslovanju hranom utvrđenih zakonom o bezbjednosti hrane i podzakonskim aktima donijetim na osnovu ovog zakona. Subjekti u poslovanju hranom dužni su da:

· djelatnost poslovanja hranaom obavljaju samo u objektima koji ispunjavaju propisane zahtjeve koji se odnose na unutrašnje uređenje prostorija, raspored i funkcionalnu povezanost istih u odnosu na djelatnost koja se obavlja i koji su upisani u Registar registrovanihodnosno odbrenih objekata za hranu koji vodi Uprava za bezbjednost hrane, veterinu i fitosanitarne poslove; 
· obezbijede odgovarajuću opremu i da istu održavaju čistom i funkcionalnom stanju; da obezbijede da hranom rukuju lica koja posjeduju dokaze da nijesu kliconoše i da su obučena za radne operacije za koje su zadužena u objektu;
· obezbijede dokaze o porijekla sirovina i gotove hrane (sledljivost);
·  obezbijede odgovarajuće uslove za čuvanje/skladištenje hrane sa ili bez temperaturnog režima;
· koriste samo predmete i materijale koji dolaze u kontakt s hranom izrađene od propisanih materijala;
· uspostave, primjenjuju i održavaju postupke zasnovane na HACCP principima u objektima za proizvodnju i preradu hrane;
· poštuju sve propisane zahtjeve koji se odnose na mikrobiloške kriterijume tokom procesa i stavljanja hrane na tržište, upotrebu aditiva, aroma, boja, enzima, rastvarača i drugih supstanci koje se koriste u ili na hrani i dr.
· primjenjuju i održavaju postupke Dobre Higijenske Prakse u maloprodajnim objektima /ugostiteljski, trgovina i objekti javne ishrane) u skladu saVodičem za dobru higijensku praksu u poslovanju hranom kao izuzetno korisnim pomoćnim alatom za sprovođenje I evidentiranje izvršenih propisanih obaveza na osnovu kojih se obezbjeđuje potpuna sigurnost pri radu tj. Efektivna samokontrola.
Vodič je dostupan na sajtu Privredne komore Crne Gore, Ministarstva poljoprivrede, šumarstva i vodoprivrede i Uprave za bezbjednost hrane, veterinu i fitosanitarne poslove

Kontrolama je utvrđen određeni broj nepravilnosti koje su se najčešće odnosile na odsustvo ili nedovoljno ažurno vođenje obaveznih evidencija o sprovođenju postupaka zasnovanih na HACCP principima od strane subjekata u poslovanju hranom , uzorkovanje po uspostavljenim planovima samokontrole, neodržavanje objekta i/ili opreme u čistom i funkcionalnom stanju, neobučenost zaposlenih lica o znanjima iz oblasti bezbjednosti hrane (lična higijena, zdravlje) i dr. 
Poseban akcenat u ovom period dat je naprovjeru porijekla hrane/sledljivost hrane, označenost hrane i uslove čuvanja, uključujući i provjeru svih neophodnih dokaza o porijeklu kako bi se spriječilo stavljanje na tržište hrane koja potiče iz objekat akoji nijesu upisani u Registar registrovanih i odobrenih objekata Uprave za bezbjednost hrane, veterinu i fitosanitarne poslove. 
Registar je dostupan na internet adresi www.ubh.gov.me
Kontrolisan je ukupno 96 objekata za hranu.
Zbog utvrđenih nepravilnosti inspektori su preduzeli 8 upravnih mjera i to:
· 2 rješenja o otklanjanju nepravilnosti;
· 5 rješenja o privremenoj zabrani rada odnosno obavljanja djelatnosti poslovanju hranom objektima do otklanjanja nepravilnosti;
· 1 rješenja o stavljanju van prometa i uništenju nebezbjedne hrane 

Izdato je 12 prekršajnih naloga i izrečene  su novčane kazne u uznosu od 4.710,00€

U izvještajnom periodu izvršeno je 9 kontrola izvršenja mjera naloženih u prethodnom periodu.

UVOZ HRANE, MATERIJALA I PREDMETA KOJI DOLAZE U KONTAKT SA HRANOM

Inspektori za hranu su u junu mjesecu, u spoljnotrgovinskom prometu na mjestu odredišta pošiljki i na 10 carinarnskih ispostava (Bijelo Polje, Berane, Rožaje, Pljevlja, Nikšić, Podgorica, Danilovgrad, Bar, Radanovići i Zelenika) izvršili pregled ukupno 3062 pošiljke hrane neživotinjskog porijekla pošiljki predmeta i materijala koji su namijenjeni da dolaze u kontakt sa hranom iz uvoza.

Izvršen je pregled 2387pošiljki hrane i 665 pošiljke predmeta i materijala koji su namijenjeni da dolaze u kontakt sa hranom.

Pregledom je utvrđivana validnost i ispravnost prateće propisane dokumentacije (dokumentacijski pregled), izvršen je pregled sadržaja pošiljki, oznaka, pakovanja, količina, uključujući i provjeru temperaturnih lista tokom prevoza hrane (identifikacioni pregled), zatim fizički pregled tj. provjera hrane organoleptičkim pregledom i uzimanjem uzoraka za laboratorijsko ispitivanje radi provjere ispunjenost propisanih zahtjeva bezbjednosti i kvaliteta. 

[bookmark: _GoBack]Od ukupnog broja pregledanih pošiljki hrane neživotinjskog porijekla iz uvoza, za laboratorijska ispitivanja propisanih zahtjeva bezbjednosti (mikrobiologija, kontaminenti, rezidue pesticida), uzeto je 334 uzoraka (proizvoda/hrane) a od pošiljki predmeta i materijala koji dolaze u kontakt sa hranom uzeto je 27 uzoraka. 

Nakon izvršenih pregleda i utvrđenog stepena usaglašenosti sa propisanim zahtjevima bezbjednosti inspektori za hranu su u junu mjesecu 2026. godine donijeli 2342 rješenja o uvozu i stavljanju u slobodni promet bezbjednih pošiljki hrane i 654 rješenja o stavljanju na tržište u promet predmeta i materijala koji dolaze u kontakt sa hranom.  

Zabaranjen je uvoz 10 pošiljki hrane neživotinjskog porijekla zbog neusaglašenosti sa propisanim zahtjevima  u ukupnoj količini 10.149 kg/litara.

U izvještajnom periodu za izvršene preglede pošiljki iz uvoza naplaćene su naknade u skaldu sa zakonom o administrativnim taksama u iznosu od 114.349,32 €

Postupanje po prijavama/inicijativama 

U junu  mjesecu inspekciji za hranu podnijeto je 29inicijativa/prijava od strane potrošača. 
Prijave su se najčešće odnosile proizvode isteklog roka upotrebe, izmijenjenu boju, miris/ukus određene hrane, nehigijenu u objektu, neghigijensko rukovanje hranom i sl.

Po svakoj zaprimljenoj inicijativi izvršen je pregled.

O preduzetim mjerama i radnjama su obaviješteni podnosioci prijava, osim u slučajevima anonimnih prijava.  
